
MUNICIPIUL TIMIŞOARA	           	                                                                     
ADMINISTRATOR PUBLIC	                                                                          
BIROUL SALUBRIZARE


OPORTUNITATEA DECIZIEI DE DELEGARE

PENTRU PRESTAREA SERVICIULUI PUBLIC DE
CURĂȚARE ȘI TRANSPORT AL ZĂPEZII DE PE CĂILE PUBLICE
ȘI MENȚINEREA ÎN FUNCȚIUNE A ACESTORA PE TIMP DE 
POLEI SAU DE ÎNGHEȚ ÎN MUNICIPIUL TIMIȘOARA


1. Cerințele studiului de oportunitate 
Obiectul prezentului studiu de oportunitate îl constituie analiza situației actuale a salubrizării componenta deszăpezire în municipiul Timișoara și oportunitatea deciziei de delegare a gestiunii serviciului public de curățare și transport al zăpezii de pe căile publice și menținerea în funcțiune a acestora pe timp de polei sau de îngheț.
Rezultatele studiului de oportunitate vor stabili procedura de delegare a serviciului public de deszăpezire, beneficiarii serviciului fiind cetățenii municipiului Timișoara.
Obiective ce se au în vedere:
a) Îmbunătățirea condițiilor de viață ale cetățenilor și protecția sănătății populației;
b) Asigurarea calității și continuității serviciilor;
c) Securitatea serviciului
d) Dezvoltarea durabilă
Promovarea delegării gestiunii serviciului public de curățare și transport al zăpezii de pe căile publice și menținerea în funcțiune a acestora pe timp de polei sau de îngheț în municipiul Timișoara, este determinată în principal de: 
-   necesitatea asigurării și îndeplinirii obiectivelor în materie; 
- identificarea și implementarea unor modalități eficiente (impuse în sarcina operatorilor economici responsabili) pentru îndeplinirea obiectivelor privind gestiunea serviciului public de curățare și transport al zăpezii de pe căile publice și menținerea în funcțiune a acestora pe timp de polei sau de îngheț în municipiul Timișoara. 

2. Descriere generală a municipiului Timișoara
Municipiul Timișoara reprezintă cel mai important pol economic, social și industrial din județ și din regiune, un oraș modern cu o intensă viață economică și culturală.
Populaţia stabilă în municipiul Timişoara, conform Recensământului Populaţiei şi Locuinţelor din 2011 este de 319.279 locuitori.
Descrierea condițiilor climaterice: orașul Timișoara este situat în zona de câmpie-șes la altitudine de 90 m; este caracterizat de un climat dominant  temperat continental moderat, cu ușoare influențe mediteraneene din sud-est. Temperatura medie anuală variază între 10°C  și 11°C în zona joasă de câmpie, precipitațiile sunt mai abundente în perioadele mai-iulie și noiembrie-decembrie, cu o medie anuală de 649 l/mp.

3. Prezentarea situației actuale privind activitățile de salubrizare componenta deszăpezire
În cadrul UAT Municipiul Timișoara este organizat și funcționează Biroul Salubrizare subordonat Administratorului Public, care acoperă totalitatea acțiunilor și activităților prin care se asigură salubrizarea stradală a domeniului public și activitățile de deszăpezire pe raza municipiului Timișoara.
În prezent contractele de delegare a gestiunii activităţii de curăţare şi transport a zăpezii de pe căile publice şi menţinerea acestora pe timp de polei sau de îngheţ pentru cele 6 sectoare din Municipiul Timişoara, încheiate între Municipiul Timișoara și Retim Ecologic Service SA, respectiv Drumuri Municipale SA au încetat la data de 30.04.2018. 
Următoarele activități constituie ansamblul cerințelor tehnice de bază pentru prestarea serviciului de deszăpezire: 
· Curățat manual zăpadă
· Curățat manual gheață
· Curățat mecanizat zăpadă și gheață
· Combaterea poleiului și a gheții prin stropire cu soluție de clorură de calciu (CaCl2)
· Combaterea poleiului și a gheții prin stropire cu soluție de clorură de sodiu -sare (NaCl) cu inhibitor
· Împrăștiat manual material antiderapant
· Împrăștiat mecanic material antiderapant
· Încărcat și transportat zăpadă și gheață
· Curățat guri de scurgere din rețeaua de canalizare
Activitatea de deszăpezire în municipiul Timișoara, aglomerare urbană cu peste 300.000 de locuitori, trebuie să se desfășoare, în perioada sezonului de iarnă, în mod continuu, fără întreruperi, sincope în funcționare, pentru asigurarea și menținerea în stare practicabilă a căilor de circulație și a trotuarelor de pe raza Municipiului Timișoara, pe întreg parcursul iernii, în vederea satisfacerii nevoilor comunității locale.
 Cheltuielile cu deszăpezirea variază funcție de cantitatea de precipitații căzute în fiecare an.

4. Cerințe organizatorice minimale
Operatorul serviciului public de curățare și transport al zăpezii de pe căile publice și menținerea în funcțiune a acestora pe timp de polei sau îngheț în Municipiul Timișoara,  va asigura:
a) respectarea legislaţiei, normelor, prescripţiilor şi regulamentelor privind protecția sănătății publice, protecţia muncii, gospodărirea apelor, protecţia mediului, prevenirea şi combaterea incendiilor în aria de activitate;
b) exploatarea, întreţinerea şi reparaţia instalaţiilor şi utilajelor cu personal autorizat, în funcţie de complexitatea instalaţiei şi specificul locului de muncă;
c) respectarea indicatorilor de performanţă precizați în prezentul Caiet de sarcini și îmbunătățirea, în mod continuu, a calității serviciului prestat;
d) furnizarea, în termenul solicitat, autorității administraţiei publice locale, respectiv A.N.R.S.C., a informaţiilor solicitate, accesul la documentele/documentaţiile şi la actele individuale, pe baza cărora prestează serviciul, în condiţiile legii;
e) respectarea tuturor angajamentelor luate prin contractele de prestare a serviciului public de deszăpezire;
f) aplicarea de metode performante de management, care să conducă la reducerea costurilor de operare;
g) elaborarea planurilor anuale de revizii şi reparaţii, executate cu forţe proprii şi cu terţi;
h) realizarea unui sistem de evidenţă a sesizărilor şi reclamaţiilor şi de rezolvare operativă a acestora;
i) evidenţa orelor de funcţionare a utilajelor;
j) întocmirea Jurnalului de activitate pe timp de iarnă și comunicarea acestuia autorității contractante;
k) personalul de deservire operativă necesar pentru prestarea activităţilor asumate prin contract;
l) conducerea operativă a activității şi asigurarea mijloacelor tehnice şi a personalului de intervenţie;
m) o dotare proprie cu utilaje şi echipamente specifice necesare pentru prestarea activităţilor, în condiţiile stabilite prin contract;
n) deține capacitatea tehnică minimă necesară, în vederea obținerii Licenței conform HG nr. 745/2007 pentru aprobarea Regulamentului privind acordarea licențelor în domeniul serviciilor comunitare de utilități publice;
o)  alte cerinţe specifice stabilite de către autoritatea contractantă.
Obținerea și menținerea pe toată perioada prestării activităţii a următoarelor documente: 
- Licența necesară pentru prestarea activității de curățare și transport al zăpezii de pe căile publice și menținerea în funcțiune a acestora pe timp de polei sau îngheț, eliberată de Autoritatea Naţională de Reglementare pentru Serviciile Comunitare de Utilităţi Publice (denumită A.N.R.S.C), în conformitate cu prevederile legale în vigoare; 

5. Impactul social
Principalii beneficiari direcți ai implementării prestării serviciului de deszăpezire sunt cetățenii municipiului Timișoara.
Activitatea de deszăpezire constituie unul dintre aspectele cu care se confruntă anual municipalitatea. Timișoara se regăsește din punct de vedere geografic într-o zonă cu puține influențe extreme ale perioadei din sezonul rece. 
Serviciile de curățare și transport al zăpezii de pe căile publice și menținerea în funcțiune a acestora pe timp de polei sau de îngheț în municipiul Timișoara, are ca scop principal realizarea şi menţinerea în funcțiune a căilor publice de comunicaţie, în vederea ridicării gradului de confort citadin și evitării producerii unor evenimente nedorite datorate fenomenelor meteorologice din sezonul rece. 
Prestatorul de servicii  este încurajat să angajeze personal calificat și necalificat pe plan local, ceea ce va duce la scăderea numărului de șomeri și implicit, la o creștere a puterii de cumpărare în oraș.
Astfel, cetățenii vor beneficia de un sistem care reprezintă o serie de avantaje, și anume:
· Creșterea gradului de accesibilitate a drumurilor publice și căilor de cirulație;
· Prin creșterea nivelului calitativ al serviciilor comunitatea locală va beneficia de o îmbunătățire a calității mediului și implicit a sănătății populației;
· În perioada operațională, impactul asupra mediului social și economic va fi semnificativ pozitiv datorită creării de noi locuri de muncă;
· Creșterea nivelului de trai și a calității vieții.
Municipiul Timișoara, bine dezvoltat din punct de vedere economic, are un puternic impact asupra circulației rutiere și pietonale pe parcursul întregului an, ca urmare, nivelul de curățare al zăpezii și de combatere a poleiului de pe căile publice și menținerea în funcțiune a acestora, este determinat, într-o mare măsură, şi de agenţii economici, care au obligaţia să intervină și să asigure un grad de curățare optim al zonelor adiacente, de populaţie care reprezintă unul dintre cei mai importanţi actori în acest proces și a municipalității care trebuie să intervină prompt, fără sincope și intârzieri. 

6. Impactul asupra mediului 
Asigurarea unui serviciu de calitate la standarde europene și care să corespundă normelor naționale și ale UE referitoare la mediu, este posibilă numai cu investiții adecvate în dotări performante corespunzătoare și cu asigurarea de personal suficient și adecvat pregătit din punt de vedere profesional. 
Dotarea cu utilaje performante va duce la scăderea nivelului de poluare a orașului contribuind astfel la protecția atmosferei. În plus, operatorii vor trebui să asigure întreținerea echipamentelor în stare bună de funcționare pe întreaga durată a contractelor.
Utilizarea unor materiale antiderapante precum clorură de sodiu (sare), clorura de calciu reprezintă cea mai bună alegere pentru menținerea în stare funcțională a drumurilor pe timpul iernii în acțiunile de deszăpezire, dar mai ales în protecția împotriva înghețului/poleiului. Acestea au o acțiune remanantă de cca. 72 ore și sunt eficiente la temperaturi scăzute până la -40°C. 
Aceste materiale antiderapante topesc cu ușurintă gheața și zăpada de pe străzi, trotuare, parcări, alei, etc. și sunt ideale pentru parcări subterane, rampe, suprafețe în pantă. 
Produsele sunt sigure și prietenoase cu mediul, fără restricții la transport și mult mai puțin corozive față de cele pe bază de clorura de sodiu. 
Comparativ cu alte produse similare utilizate în procesul de deszăpezire clorura de calciu este mult mai bine tolerată de oameni (mâini, piele, îmbrăcăminte, încălţăminte), de mediul ambiant şi de echipamentele utilizate pentru împrăştierea acestora.

7. Aspecte instituționale
Prin delegarea gestiunii prestării serviciului public de deszăpezire se urmărește îmbunătățirea standardelor serviciilor publice locale, în special cele care privesc activitățile de deszăpezire a municipiului:
1. Curățatul manual al zăpezii
2. Curățatul manual al gheții
3. Curățatul mecanizat al zăpezii și al gheații
4. Combaterea poleiului și a gheții prin stropire cu soluție de clorură de calciu 
5. Combaterea poleiului și a gheții prin stropire cu soluție de clorură de sodiu -sare cu inhibitor
6. Împrăștiatul manual de material antiderapant
7. Împrăștiatul mecanic de material antiderapant
8. Încărcat și transportat zăpadă și gheață
9. Curățat guri de scurgere din rețeaua de canalizare
Modalitatea de atribuire a Acordului – cadru privind ,,Delegarea gestiunii serviciului public de curățare și transport al zăpezii de pe căile publice și menținerea în funcțiune a acestora pe timp de polei sau de îngheț în municipiul Timișoaraˮ este prin licitație deschisă (on-line). Această modalitate de atribuire respectă procedura de achiziție publică prevăzută de legislația în materie fiind considerată cea mai avantajoasă pentru autoritatea contractantă.
Durata contractului de delegare a gestiunii serviciului public de curățare și transport al zăpezii de pe căile publice și menținerea în funcțiune a acestora pe timp de polei sau de îngheț în municipiul Timișoara, este de 4 ani numai cu aprobarea prealabilă a Consiliului Local al Municipiului Timișoara.
O caracteristică importantă pentru ”delegarea gestiunii serviciului public de curățare și transport al zăpezii de pe căile publice și menținerea în funcțiune a acestora pe timp de polei sau de îngheț în municipiul Timișoara”,  prin acord cadru de servicii, o reprezintă cazul în care necesitatea autorităţii contractante are un caracter repetitiv, prevăzut cu limite minimale şi maximale pentru o perioadă determinată, de până la 4 ani,  o soluţie comodă şi la îndemână ar fi aplicarea acestui tip de  procedură specială de achiziţie publică. Acordul-cadru va permite autorităţilor contractante atribuirea de contracte subsecvente, în funcţie de necesităţile concrete ale autorităţilor contractante, în perioada de timp pentru care a fost încheiat respectivul acord. Prin această modalitate de achiziţionare, autoritatea, stabilindu-şi nişte limite de contractare, va elimina stresul iniţierii unei noi proceduri pentru cantităţile suplimentare. Un alt element specific este dat de posibilitatea semnării acordul-cadru, fără ca autoritarea să deţină resursele necesare achiziţionării.

8. Impactul financiar
Durata de delegare a serviciului este de 4 ani, conform legislației în vigoare. 
Structura și nivelul tarifelor de de curățare și transport al zăpezii de pe căile publice și menținerea în funcțiune a acestora pe timp de polei sau de îngheț în municipiul Timișoara practicate de operator vor fi stabilite prin metode competitive (procedura de achiziţie publică) și vor reflecta costul efectiv al prestației.

a) Cantități previzionate
În baza acordului-cadru vor fi prestate serviciile de de curățare și transport al zăpezii de pe căile publice și menținerea în funcțiune a acestora pe timp de polei sau de îngheț în municipiul Timișoara, în conformitate cu cerințele impuse în Caietul de sarcini și anexele la acesta. Cantitățile minime și maxime  pe care urmează să se presteze serviciul, pe tipuri de activități, sunt prezentate în Tabelul nr. 1: 

Tabel nr. 1


	Nr. crt.
	Activitatea
	Cantitate minimă contract subsecvent
(mp)
	Cantitate maximă contract subsecvent
(mp)

	   0
	1
	2
	3

	1.
	Curățat manual zăpadă (10% din anexa 1 si 100% din anexa 2)
	371.068,00
	5.937.088,00

	2.
	Curățat manual gheață (10% din anexa 1 si 100% din anexa 2)
	371.068,00
	2.226.408,00

	3.
	Curățat mecanizat zăpadă și gheață (90% din anexa 1)
	3.143.412,00
	125.736.480,00

	4.
	Combaterea poleiului și a gheții prin stropire cu soluție de sare cu inhibitor 
(50% din anexa 1- grad de prioritate 1)
	1.078.423,50
	4.313.694,00

	5.
	Combaterea poleiului și a gheții prin stropire cu soluție de calciu 
(10% din anexa 1 - grad de prioritate 1)
	215.684,70
	647.054,10

	6.
	Împrăștiat manual material antiderapant (10% din anexa 1 si 100% din anexa 2)
	371.068,00
	3.710.680,00

	7.
	Împrăștiat mecanic material antiderapant (90% din anexa 1)
	3.143.412,00
	31.434.120,00

	8.
	Încărcat și transportat zăpadă și gheață
	5.000
	10.000

	9.
	Curățat guri de scurgere din rețeaua de canalizare
	2.000
	2.950























În calculul suprafețelor prevăzute în Tabelul nr. 1,  coloanele 2 și 3, s-a folosit ca documentație de bază Nomenclatorul stradal al Municipiului Timișoara din care s-au constituit anexele nr. 1 și nr. 2 la caietul de sarcini, care cuprind străzile și stațiile mijloacelor de transport în comun pe care se prestează serviciul. 
Străzile pe care se va presta serviciul de deszăpezire sunt defalcate în funcție de gradul de prioritate, după cum urmează:
·  Grad de prioritate 1: sunt cuprinse străzile pe care se va interveni în prima etapă cu utilaje multifuncționale de capacitate mare și cu utilaje de capacitate redusă
·  Grad de prioritate 2: sunt cuprinse străzile pe care se va interveni în a doua etapă cu utilaje multifuncționale de capacitate mare sau după caz de capacitate redusă
Cantitățile sunt calculate pentru fiecare activitate în parte, plecând de la suprafețele prevăzute în anexele caietului de sarcini, ținându-se cont de perioada de desfășurare a lucrărilor și de frecvența acestora, după un anumit algoritm de calcul.
b) Tariful estimat, prevăzut în Tabelul  nr. 2, s-a determinat pe baza tarifului practicat în anul 2017 de către operatorii de prestări servicii, la care s-a aplicat rata inflației corespunzătoare anului 2018, de 4,68%. Tarifele luate în calcul sunt tarifele practicate de operatorii economici: Drumuri Municipale Timișoara SA și Retim Ecologic Service SA care au avut încheiate contracte cu Municipiul Timișoara.

Tabel nr. 2
	
	T1
 2018
	T2 
2018
	T3
 2018
	T4
 2018
	Media 
2018

	Ţinta
	
	
	
	2,5
	

	Efectiv/ Prognoză**(%)
	5,0
	5,2
	4,9
	3,6
	4,68

	taxe constante* (%)
	4,7
	4,9
	4,8
	3,5
	

	Interval de incertitudine (%)
	-
	±0,5
	±0,9
	±1,2
	


* Exclude impactul de runda I al modificărilor operate la nivelul cotei TVA, al accizelor și al unor taxe nefiscale 
** sfârşit de perioadă
  Sursa: INS, calcule BNR
       

9. Concluzii
Rezultatele studiului de oportunitate justifică necesitatea și oportunitatea deciziei de delegare a gestiunii serviciului public de deszăpezire în municipiul Timișoara. 
Acordul-cadru va permite autorităţilor contractante atribuirea de contracte subsecvente, în funcţie de necesităţile concrete ale municipalității, în perioada de timp pentru care a fost încheiat respectivul acord, fără iniţierea unei noi proceduri pentru cantităţile suplimentare și fără ca autoritarea să deţină resursele necesare achiziţionării.
Prin Acordul-cadru, se va realiza un raport calitate/preț cât mai bun pentru perioada de derulare a contractului (4 ani) și un echilibru între riscurile și beneficiile asumate prin contract. 
Structura și nivelul tarifelor practicate de operator vor reflecta costul efectiv al prestației conform prevederilor legale în vigoare. 
Decizia de delegare prin Acordul-cadru pentru serviciul public de curățare și transport al zăpezii de pe căile publice și menținerea în funcțiune a acestora pe timp de polei sau de îngheț în municipiul Timișoara astfel propus, este fezabil din punct de vedere economic, prin prisma celor enunțate anterior privind resursele financiare necesare derulării serviciului.


              ȘEF BIROU SALUBRIZARE,	                CONSILIER,
                      CORAȘ DANIEL	          TRAPCEA CĂLINA

